cyanic-selkie/wikianc huggingface dataset:
বানৌজা বিজয়
বৈশিষ্ট্য ও যান্ত্রিক কাঠামো
বানৌজা বিজয় জাহাজটির দৈর্ঘ্য, প্রস্থ এবং গভীরতা । জাহাজটির পূর্ণ অবস্থায় ওজন । জাহাজটিতে রয়েছে ২টি  ক্ষমতা সম্পন্ন রাস্টন ১২আরকেসি ডিজেল ইঞ্জিন। যার ফলে জাহাজটি সর্বোচ্চ  গতিতে চলতে সক্ষম। এছাড়াও জাহাজটি  গতিতে  সমুদ্র এলাকা জুড়ে টহল কার্যক্রম পরিচালনা করতে সক্ষম। এছাড়াও, জাহাজটিতে হেলিকপ্টার অবতরণের জন্য ডেক ল্যান্ডিং এর ব্যবস্থা রয়েছে।
রণসজ্জা
বানৌজা বিজয় জাহাজটির উপকূলবর্তী অঞ্চল এবং গভীর সমুদ্রে অভিযান পরিচালনায় এর সক্ষমতা বিশেষভাবে প্রশংসনীয়। অবৈধ অনুপ্রবেশ বন্ধ, চোরাচালান রোধ এবং জলদস্যূতা দমনে জাহাজটিতে রয়েছে:
সফরনামায়ে রোম মিশর ও শাম
সফরনামায়ে রোম মিশর ও শাম (سفرنامہ روم مصر و شام) শিবলী নোমানীর লিখিত একটি ভ্রমণকাহিনী। ১৮৯৩ সালে এই গ্রন্থটি প্রকাশিত হয়। কর্মজীবনের শুরুতে শিবলী আলিগড় আন্দোলনের সাথে অতিউৎসাহী হয়ে অংশগ্রহণ করেন। পরবর্তীতে আস্তে আস্তে আলিগড় আন্দোলনের সাথে তার মতাদর্শিক দূরত্ব তৈরি হতে থাকে। এই গ্রন্থের মাধ্যমে তার এই মতাদর্শিক দ্বন্দ্ব দৃশ্যমান হয়। গ্রন্থের বিভিন্ন জায়গায় তিনি তাগিদ দিয়েছেন, শুধু আধুনিকতার ফলাফল হতাশাব্যাঞ্জক এবং শুধু পুরোনোত্ব্যের মধ্যে কোন উৎকর্ষ নেই। এজন্য পুরোনো ও আধুনিকতার সমন্বয়ে যুগপৎ ব্যবস্থা আমাদের সমস্যা সমাধানের উত্তম পথ।
পটভূমি
১৮৯২ সালের ২৬ এপ্রিল শিবলী নোমানী মুসলিম দেশসমূহের শিক্ষা ও সংস্কৃতি দেখার উদ্দেশ্যে এক সফরে বের হন। সফরের শুরুতে তার সাথে ছিলেন টমাস ওয়াকার আর্নল্ড। তিনি ব্রিটেনে ফিরে যান। শিবলী নোমানী ছয় মাস ব্যাপী সফর করেন। এ সফরে ইতালির রোম, ইস্তাম্বুল, মিশরের কায়রো, সিরিয়া, লেবাননের বৈরূত, ফিলিস্তিনের বাইতুল মুকাদ্দাস ইত্যাদি স্থানে ভ্রমণ করেন। তিনি অনুসন্ধিৎসু মন নিয়ে এসব শহরের শিক্ষা ও সংস্কৃতি পর্যবেক্ষণ করেন এবং রাজনৈতিক অবস্থাও অবহিত হন। তিনি স্থাপত্য, প্রাচীন কীর্তি, শিক্ষাকেন্দ্র, শিক্ষা ব্যবস্থা, লেখালেখি, প্রকাশনা, পত্রিকা ইত্যাদি সম্পর্কে ধারণা নেন। তার এ সফরের বর্ণনাই হলো সফরনামায়ে রোম মিশর ও শাম।
১৯৯১ দক্ষিণ এশীয় গেমস
১৯৯১ দক্ষিণ এশীয় গেমস (৫ম দক্ষিণ এশীয় গেমস) ১৯৯১ সালে কলম্বো, শ্রীলঙ্কায় অনুষ্ঠিত হয়। এটি ছিল শ্রীলঙ্কায় অনুষ্ঠিত প্রথম দক্ষিণ এশীয় গেমস। আগের অন্য আসরের মত এই আসরের ভারত পদক তালিকায় প্রথম হয় এবং স্বাগতিক শ্রীলঙ্কা ২য় স্থান অর্জন করে।
জামে' আসর হাসসানিল বলকিয়াহ মসজিদ
জামে' আসর হাসসানিল বলকিয়াহ মসজিদ (Masjid Jame' Asr Hassanil Bolkiah বা মসজিদ জামে' আসর হাসসানিল বলকিয়াহ) হলো ব্রুনাইয়ের বন্দর সেরি বেগাওয়ানে অবস্থিত একটি মসজিদ। এটি সুলতান ওমর আলি সাইফুদ্দিন মসজিদের পর ব্রুনাইয়ের দ্বিতীয় জাতীয় মসজিদ।
ইতিহাস
এই মসজিদে একসাথে ৫,০০০ জন মুসল্লি নামাজ আদায় করতে পারে, যার ফলস্বরূপ এটি দেশের বৃহত্তম মসজিদে পরিণত হয়েছে।
এই মসজিদে ২৯টি সোনালি রঙের গম্বুজ এবং ৪টি মিনার রয়েছে, যাদের উচ্চতা ৫৮ মিটার (১৯০ ফুট) করে।
ডেরেক ভার্নালস
জর্জ ডেরেক ভার্নালস (Derek Varnals; জন্ম: ২৪ জুলাই, ১৯৩৫) নাটালের ডারবান এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স, নাটাল ও ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিংয়ে পারদর্শী ছিলেন ডেরেক ভার্নালস।
প্রথম-শ্রেণীর ক্রিকেট
১৯৫৫-৫৬ মৌসুম থেকে ১৯৬৪-৬৫ মৌসুম পর্যন্ত ডেরেক ভার্নালসের প্রথম-শ্রেণীর খেলোয়াড়ী জীবন চলমান ছিল। ডানহাতি ব্যাটসম্যান ও কাছাকাছি এলাকায় ফিল্ডিং করে সুনাম কুড়িয়েছিলেন ডেরেক ভার্নালস। ডানহাতি ব্যাটসম্যান ডেরেক ভার্নালস দক্ষিণ আফ্রিকার ঘরোয়া ক্রিকেটে ১০ বছরের খেলোয়াড়ী জীবন অতিবাহিত করেন। এ পর্যায়ে তিনি ইস্টার্ন প্রভিন্স, ট্রান্সভাল ও নাটালের পক্ষে খেলেছিলেন। ১৯৫৭-৫৮ মৌসুমে স্বর্ণালী সময় পাড় করেন। সর্বোচ্চ রান সংগ্রহের পাশাপাশি ৫০-এর অল্প কম গড়ে রান পেয়েছিলেন। তবে, বাদ-বাকী মৌসুমগুলোয় তার খেলার মান খুবই সাধারণমানের ছিল।
নাটালের সদস্যরূপে সফররত এমসিসি দলের বিপক্ষে শতরানের ইনিংসসহ তিনটি শতরানের ইনিংস খেলার স্বীকৃতিস্বরূপ দক্ষিণ আফ্রিকা দলে তাকে ঠাঁই দেয়া হয়। চার ঘণ্টা ব্যাটিং করে ১১১ রান তুলেন। এ পর্যায়ে নাটাল দল এমসিসির বিপক্ষে পরাজয়ের সমূহ অবস্থানে ছিল।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন ডেরেক ভার্নালস। সবগুলো টেস্টই ইংল্যান্ডের বিপক্ষে খেলেছিলেন তিনি। ৪ ডিসেম্বর, ১৯৬৪ তারিখে ডারবানে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১ জানুয়ারি, ১৯৬৫ তারিখে কেপ টাউনে একই দলের বিপক্ষে সর্বশেষ টেস্টে অংশ নেন তিনি।
সিরিজের প্রথম তিন টেস্টে অংশ নেন তিনি। নিচেরসারিতে দীর্ঘক্ষণ ব্যাটিং করেন। দ্বিতীয় খেলায় বেশ দক্ষতার বহিঃপ্রকাশ ঘটিয়ে দলের পরাজয় রোধ করেন। অংশগ্রহণকৃত ছয়টি ইনিংসের মধ্যে তিনি সর্বোচ্চ করেন মাত্র ২৩। নিজস্ব শেষ টেস্টের শেষদিকে বোলিং করেন। এগুলোই তার প্রথম-শ্রেণীর ক্রিকেটের একমাত্র বোলিং ছিল। তৃতীয় খেলার পর তাকে দলের বাইরে রাখা হয়। এরপর তিনি প্রথম-শ্রেণীর ক্রিকেট থেকে অবসর গ্রহণ করেন।
কারুবন্তুরুতি
জনসংখ্যার উপাত্ত
ভারতের ২০০১ সালের আদম শুমারি অনুসারে কারুৱানথুরুথ্য শহরের জনসংখ্যা হল ২০,৭৬৭ জন। এর মধ্যে পুরুষ ৪৯% এবং নারী ৫১%।
এখানে সাক্ষরতার হার ৮১%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে কারুৱানথুরুথ্য এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
যুক্তফ্রন্ট
যুক্তফ্রন্ট হলো পাকিস্তানের পূর্ববঙ্গ প্রাদেশিক পরিষদের ১৯৫৪ খ্রিস্টাব্দের নির্বাচনে, মুসলিম লীগকে ক্ষমতাচ্যুত করার লক্ষ্যে অন্যান্য বিরোধী দল মিলে গঠিত একটি সমন্বিত রাজনৈতিক মঞ্চ। ১৯৫৩ সালের ১৪ নভেম্বর, যুক্তফ্রন্ট গঠনের সিদ্ধান্ত নেওয়া হলেও পরবর্তীতে আওয়ামী মুসলিম লীগ (মাওলানা ভাসানী) ১৯৫৩ সালের ৪ ডিসেম্বর তারিখে কৃষক শ্রমিক পার্টি (শের-ই-বাংলা এ কে ফজলুল হক), নেজামে ইসলাম পার্টি (মাওলানা আতাহার আলী), বামপন্থী গণতন্ত্রী পার্টি (হাজী মোহাম্মদ দানেশ এবং মাহমুদ আলি সিলেটি) ও পাকিস্তান গণতন্ত্রী দল একসাথে মিলে যুক্তফ্রন্ট গঠন করে।
যুক্তফ্রন্টের প্রধান তিন নেতা ছিলেন মওলানা ভাসানী, শেরে বাংলা একে ফজলুল হক এবং হোসেন শহীদ সোহরাওয়ার্দী। এই যুক্তফ্রন্ট ২১ দফা র একটি নির্বাচনী ইশতেহার প্রকাশ করে। ঐ ইশতেহারের মধ্যে প্রধান দাবি ছিল লাহোর প্রস্তাবের ভিত্তিতে পূর্ববঙ্গকে পূর্ণ স্বায়ত্তশাসন প্রদান করা, বাংলা ভাষাকে রাষ্ট্রভাষা হিসাবে স্বীকৃতি দেয়া, ২১শে ফেব্রুয়ারি শহীদ দিবস ও সাধারণ ছুটি ঘোষণা করা, ভাষা শহীদদের স্মৃতিরক্ষার্থে শহীদ মিনার নির্মাণ করা ইত্যাদি। যুক্তফ্রন্টের নির্বাচনী প্রতীক ছিল "নৌকা" আর মুসলিম লীগ এর নির্বাচনী  প্রতীক ছিল "হারিকেন"।
নির্বাচনের ফলাফল
১৯৫৪ সালের মার্চের ৮ থেকে ১২ তারিখ পর্যন্ত অনুষ্ঠিত পূর্ব পাকিস্তান পরিষদের নির্বাচনে ২৩৭ টি মুসলিম (মোট আসন ছিল ৩০৯ টি) আসনের মধ্যে যুক্তফ্রন্ট ২২৩টি আসন অর্জন করে। তন্মধ্যে মওলানা ভাসানীর নেতৃত্বাধীন আওয়ামী মুসলিম লীগ ১৪৩ টি, শেরে বাংলা এ. কে. ফজলুল হকের কৃষক শ্রমিক পার্টি ৪৮ টি, নেজামে ইসলাম পার্টি ১৯ টি, গণতন্ত্রী দল ১৩ টি, কমিউনিস্ট পার্টি ৪ টি ও পরে যোগ দেওয়া স্বতন্ত্র ৮ টি। ক্ষমতাসীন রাজনৈতিক দল মুসলিম লীগ সম্পূর্ণরূপে এ নির্বাচনে পরাভূত হয় ; তারা কেবল ৯টি আসন লাভ করতে সমর্থ হয়।
যুক্তফ্রন্ট সরকার
১৯৫৪ সালের ৩ রা এপ্রিল শেরে বাংলা এ. কে. ফজলুক হক চার সদস্য বিশিষ্ট যুক্তফ্রন্ট মন্ত্রিসভা গঠন করেন। পূর্ণাঙ্গ মন্ত্রী পরিষদ গঠন করা হয় ১৫ মে তারিখে। প্রধানমন্ত্রী হিসেবে দায়িত্ব গ্রহণ করেন শেরে বাংলা আবুল কাশেম ফজলুল হক।
হামবের্তো আন্দ্রাদে কুইজাদা
হামবের্তো আন্দ্রাদে কুইজাদা (জন্ম ১ মে ১৯৫৫) একজন মেক্সিকান রাজনীতিবিদ। তিনি ন্যাশনাল একশন পার্টির হয়ে মেক্সিকোর কংগ্রেসে গুয়ানাহুয়াতোর প্রতিনিধিত্ব করেছেন। তিনি মেক্সিকো কংগ্রেসের ৬০তম এবং ৬১তম আইনসভায় সিনেটর হিসাবে দায়িত্ব পালন করেছিলেন। ৬১তম আইনসভায় নিম্নকক্ষ কামারা দে ডিপুতাদোজ(অনুঃ উপনেতাদের কক্ষ)-এ তিনি উপনেতা হিসাবেও দায়িত্ব পালন করেছিলেন।
জুলিও নাত্তা
থাম্ব|১৯৬০ এর দশকে স্ত্রীর সাথে জুলিও নাত্তা জুলিও নাত্তা (Giulio Natta; ২৫ ফেব্রুয়ারি ১৯০৩ – ২ মে ১৯৭৯) একজন ইতালীয় রসায়নবিজ্ঞানী ছিলেন। তিনি ১৯৬৩ সালে রসায়নে নোবেল পুরস্কার লাভ করেছিলেন।
সাবা খভাদাগিয়ানি
সাবা খভাদাগিয়ানি (საბა ხვადაგიანი, Saba Khvadagiani; জন্ম: ৩০ জানুয়ারি ২০০৩) হলেন একজন জর্জীয় পেশাদার ফুটবল খেলোয়াড়। তিনি বর্তমানে জর্জীয় ক্লাব দিনামো তিবিলিসি এবং জর্জিয়া জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০১৮ সালে, খভাদাগিয়ানি জর্জিয়া অনূর্ধ্ব-১৭ দলের হয়ে জর্জিয়ার বয়সভিত্তিক পর্যায়ে অভিষেক করেছিলেন। প্রায় তিন বছর যাবত জর্জিয়ার বয়সভিত্তিক দলের হয়ে খেলার পর, তিনি ২০২১ সালে জর্জিয়ার হয়ে আন্তর্জাতিক পর্যায়ে অভিষেক করেছেন; জর্জিয়ার জার্সি গায়ে তিনি এপর্যন্ত ১ ম্যাচে অংশগ্রহণ করেছেন।
প্রারম্ভিক জীবন
সাবা খভাদাগিয়ানি ২০০৩ সালের ৩০শে জানুয়ারি তারিখে জর্জিয়ার তিফলিসে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
খভাদাগিয়ানি জর্জিয়া অনূর্ধ্ব-১৭ এবং জর্জিয়া অনূর্ধ্ব-২১ দলের হয়ে খেলার মাধ্যমে জর্জিয়ার প্রতিনিধিত্ব করেছেন। ২০১৮ সালের ২৭শে অক্টোবর তারিখে তিনি ২০১৯ উয়েফা ইউরোপীয় অনূর্ধ্ব-১৭ চ্যাম্পিয়নশিপ বাছাইপর্বে রাশিয়া অনূর্ধ্ব-১৭ দলের বিরুদ্ধে ম্যাচে জর্জিয়া অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।
তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের জর্জিয়া অনূর্ধ্ব-২১ দলে স্থান পেয়েছেন।
সামিরা রাঠোর
সামিরা রাঠোর (জন্ম: ১৯৬৩) হলেন একজন ভারতীয় স্থপতি, আসবাব নকশাকার, লেখিকা এবং মুম্বইকেন্দ্রিক শিক্ষকা। তিনি সামিরা রাঠোর ডিজাইন অ্যাসোসিয়েটসের অধ্যক্ষ। তাঁর প্রকৃত নাম হল সামিরা মেহতা
শিক্ষাজীবন
সামিরা রাঠোর মুম্বাইয়ের স্যার জে.জে. কলেজ অব আর্কিটেকচারে থেকে ১৯৮৬ সালে স্নাতক ডিগ্রি অর্জন করেছিলেন। তারপর ১৯৮৮ সালে তিনি ইউনিভার্সিটি অব ইলিনয় অ্যাট আর্বানা-শ্যাম্পেইন থেকে স্নাতকোত্তর ডিগ্রি অর্জন করেছিলেন।
উল্লেখযোগ্য কাজ
সামিরা রাঠোর আবাসন, অফিস, স্কুল এবং কারখানা স্থাপত্য নিয়ে কাজ করেন।
সংখ্যারেখা
সংখ্যারেখা শব্দটি সন্ধিবিচ্ছেদ করলে দ্বারায় 'সংখ্যা+রেখা' অর্থাৎ একটি নির্দিষ্ট রেখার মাধ্যমে সংখ্যাগুলো প্রকাশ করাকে সংখ্যারেখা বা NUMBER LINE বলে।একটি সংখ্যারেখায় শুধুমাত্র বাস্তব সংখ্যাগুলোকেই দেখানো হয়।
বাস্তব সংখ্যাকে জ্যামিতিক আকারে প্রকাশের উপায় হচ্ছে সংখ্যারেখা। সংখ্যারেখা একটি সরলরেখা যা দু'দিকেই অসীম পর্যন্ত বিস্তৃত। এর মধ্যবিন্দুকে শূন্য ধরে ডানদিকে ধনাত্মক এবংবামদিকে ঋণাত্মক সংখ্যাগুলিকে বসিয়ে বাস্তব সংখ্যা কে জ্যামিতিকভাবে উপস্থাপন করা হয়। ঐতিহাসিকদের মতে প্রাচীন মিশরে আনুমানিক চার হাজার বছর আগে ভূমি বা
বিভিন্ন ব্যবহারিক কাজে জ্যামিতিক তথ্য প্রয়োগের নিদর্শন রয়েছে। তবে প্রাচীন গ্রীক সভ্যতার যুগেই জ্যামিতির প্রণালীবদ্ধ
রূপটি সুস্পষ্টভাবে লক্ষ করা যায়।
মিশরের আলেকজান্দ্রিয়া বিশ্ববিদ্যালয়ের অধ্যাপক গ্রীক প-িত ইউক্লিড আনুমানিক খ্রিস্টপূর্ব ৩০০ অব্দে জ্যামিতিক
পরিমাপ পদ্ধতির সংজ্ঞা ও বিভিন্ন সূত্রসমূহকে ধারাবাহিকভাবে সুবিন্যস্ত করে একটি অসাধারণ গ্রন্থ রচনা করেন। ১৩টি
খ-ে প্রণীত এই গ্রন্থের নাম Elements। গ্রন্থটি আধুনিক জ্যামিতির ভিত্তিস্বরূপ।frame|center|সংখ্যারেখা
সংখ্যারেখার মাধ্যমে পূর্ণসংখ্যার চার প্রক্রিয়ার ধারণা
সীমানা|কেন্দ্র|থাম্ব|750x750পিক্সেল|সংখ্যারেখার ০ এবং তার ডান পাশের অংশ এখানে উপরের সংখ্যারেখার ০ এবং তার ডান পাশের অংশ নিয়ে আমরা আলোচনা করব। সীমানা|কেন্দ্র|থাম্ব|750x750পিক্সেল|ডানদিকের সংখ্যাটি বৃহত্তর এখানে ২ এবং ৪ এর মধ্যে দূরত্ব কত? অবশ্যই এটি ২ একক। তুমি কি ২ এবং ৬ এর মধ্যে, ২ এবং ৭ এর মধ্যে দূরত্ব বলতে পারবে?
সংখ্যারেখায় তুমি দেখতে পাবে যে ৭ নম্বরটি ৪ এর ডানদিকে রয়েছে। এই ৭ নম্বরটি ৪ এর চেয়ে বড় অর্থ্যাৎ ৭ > ৪। ৮ নম্বরটি ৬ এর ডানদিকে রয়েছে এবং ৮ > ৬।
এই পর্যবেক্ষণ গুলি আমাদের বলতে সাহায্য করে যে, যে কোনো দুটি পূর্ণ সংখ্যার মধ্যে, ডানদিকের সংখ্যাটি বৃহত্তর সংখ্যা। আমরা আরও বলতে পারি যে, বাম দিকের পূর্ণ সংখ্যাটি ছোট সংখ্যা।
উদাহরণস্বরূপ, ৪ < ৯; ৯ এর বাম দিকে ৪ আছে। একইভাবে, ১২ > ৫; ১২ হলো ৫ এর ডানদিকে।
এবারে তুমি ১০ এববং ২০ সম্পর্কে  মতামত দাও।
সংখ্যারেখায় ১২ এর পরের পূর্ণ সংখ্যা এবং  ৭-এর আগের পূর্ণ  সংখ্যা চিহ্নিত করো।
সংখ্যারেখায় যোগ
সীমানা|কেন্দ্র|থাম্ব|750x750পিক্সেল|সংখ্যারেখা যোগ ৩ থেকে শুরু করো। যেহেতু আমরা এই সংখ্যার সাথে ৪ যোগ করি, তাই ডানদিকে ৪ টি লাফ দাও; ৩ থেকে ৪, ৪ থেকে ৫, ৫ থেকে ৬ এবং ৬ থেকে ৭ পর্যন্ত (উপরের চিত্রে প্রদর্শিত)। ৪টি লাফের শেষ অবস্থান হবে ৭-এ।
সুতরাং, ৩ এবং ৪ এর যোগফল হবে ৭।  অর্থাৎ ৩ + ৪ = ৭
সংখ্যারেখায় বিয়োগ
দুটি পূর্ণ সংখ্যার বিয়োগ ও সংখ্যারেখায় দেখানো যেতে পারে। এসো ৭-৫ বের করি। সীমানা|কেন্দ্র|থাম্ব|750x750পিক্সেল|সংখ্যারেখায় বিয়োগ
৭ থেকে শুরু করি। যেহেতু আমরা এই সংখ্যার ৫ বিয়োগ করব, তাই ইহা বামদিকে ১ টি লাফে ১ একক যাবে।
এরূপ ৫টি লাফে ২ বিন্দুতে গিয়ে পৌঁছবে।
সুতরাং ৭ এবং ৫ এর বিয়োগফল হবে ২। অর্থাৎ ৭ - ৫ = ২
সংখ্যারেখা ব্যবহার করে ৮-৩, ৬-২ এবং ৯-৬ এই বিয়োগফলগুলি চিহ্নিত করো।
সংখ্যারেখার মাধ্যমে গুণ
এখন সংখ্যারেখায় পূর্ণ সংখ্যার গুণ দেখতে পাচ্ছি।
সংখ্যারেখা ব্যবহার করে এসো আমরা ৩ × ৪ বের করি। সীমানা|কেন্দ্র|থাম্ব|750x750পিক্সেল|সংখ্যারেখার মাধ্যমে গুণ
০ থেকে শুরু করো, ডানদিকে একবারে ৩ টি একক লাফ দাও, এইরকম ৪ টি লাফ দিতে হবে।
কোথায় পৌঁছাবে বলো তো? ১২ তে।
তাই, আমরা বলি, ৩ × ৪ = ১২।
সংখ্যারেখা ব্যবহার করে ৬ × ২, ৬ × ৭ এবং ৫ × ৩ এই গুণফলগুলি নির্ণয়  করো।
সংখ্যারেখার মাধ্যমে ভাগের ধারণা
সংখ্যারেখায় আমরা যোগ, বিয়োগ ও গুণের ধারণা দেখেছি। এবারে দেখবো ভাগের ধারণা। ভাগ অর্থ ভাজ্য
থেকে বারবার করে ভাজককে বিয়োগ করা। এবং সবশেষে আমরা ভাজকের চেয়ে ছোট একটা সংখ্যায় পৌঁছালে সেটাকেই ভাগশেষ বলি। সীমানা|কেন্দ্র|থাম্ব|750x750পিক্সেল|সংখ্যারেখার মাধ্যমে ভাগের ধারণা
চলো সংখ্যারেখার মাধ্যমে ২ কে ০ দিয়ে ভাগ করি।
সীমানা|কেন্দ্র|থাম্ব|750x750পিক্সেল|সংখ্যারেখার মাধ্যমে ২ কে ০ দিয়ে ভাগ
এখানে, ভাজ্য = ২ এবং ভাজক = ০। ফলে, ২ থেকে ০ দৈর্ঘ্যের লাফ যতবারই দেওয়া হোক অর্থাৎ যতবারই ০ বিয়োগ করা হোক অবস্থান ২ ই হবে। কাজেই কখনোই এই বিয়োগ শেষ হবে না। ফলে ভাগ প্রক্রিয়া চলতেই থাকবে। কোনো ভাগফলও পাওয়া যাবে না। অর্থাৎ, ভাগ প্রক্রিয়ার সংজ্ঞা অনুসারে কোনো ভাগফল পাওয়া যাচ্ছে না।
একইভাবে ১, ৩, ৪, ৫, ৬, ১২ এরকম সব সংখ্যাকেই ০ দিয়ে ভাগ করলে আমরা অসংজ্ঞায়িত (Undefined)
বলবো।
কিন্তু, ০ কে ০ দিয়ে ভাগ করলে কী হবে? সীমানা|কেন্দ্র|থাম্ব|750x750পিক্সেল|০ কে ০ দিয়ে ভাগ
এবারে কিন্তু একটু অন্যরকম ঘটনা ঘটল।
এখানে, ভাজ্য = ০ এবং ভাজক = ০। ফলে, ০ থেকে ০ দৈর্ঘ্যের লাফ যতবারই দেওয়া হোক অর্থাৎ যতবারই
০ বিয়োগ করা হোক অবস্থান ০ ই হবে। এমনকি কোনোরকম লাফ না দিলে অর্থাৎ একবারও ০ বিয়োগ না
করলেও একই ঘটনা ঘটবে। তাই ভাগফল ০, ১, ২, ৩, ৮, ১৫, ১৬ এভাবে অনেক কিছুই হতে পারে। এক্ষেত্রে
একটি নির্দিষ্ট ভাগফল নির্ণয় করা সম্ভব নয়।
একারণে- ০ কে ০ দিয়ে ভাগ করলে সেটাকে আমরা অনির্ণেয় (Indeterminate) বলি।
কেস্রিক উইলিয়ামস
কেস্রিক ওমারি কেনাল উইলিয়ামস (Kesrick Williams; জন্ম: ১৭ জানুয়ারি, ১৯৯০) সেন্ট ভিনসেন্টের স্প্রিং ভিলেজে জন্মগ্রহণকারী বিশিষ্ট ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ঘরোয়া ক্রিকেটে বেশ কয়েকটি দলে খেলেছেন। দলে তিনি মূলতঃ ডানহাতে ফাস্ট-মিডিয়াম বোলিং করে থাকেন। পাশাপাশি ডানহাতে ব্যাটিংও করে থাকেন কেস্রিক উইলিয়ামস।
প্রারম্ভিক জীবন
মার্চ, ২০১১ সালে উইন্ডওয়ার্ড আইল্যান্ডসের পক্ষে প্রথম-শ্রেণীর ক্রিকেটে অভিষেক ঘটে তার। ২০১০-১১ আঞ্চলিক চারদিনের প্রতিযোগিতায় দলের প্রতিপক্ষ ছিল ইংল্যান্ড লায়ন্স। এরপর ২০১২-১৩ মৌসুমে কম্বাইন্ড ক্যাম্পাসেস দলের পক্ষে খেলেন। সীমিত ওভারের প্রতিযোগিতা হিসেবে ২০১২-১৩ রিজিওন্যাল সুপার৫০-এ দলকে ফাইনালে নিয়ে যান। কিন্তু, ২০১৩-১৪ মৌসুমে দলের পক্ষে অনিয়মিত অবস্থায় অংশগ্রহণ করেন। ২০১৬ সাল পর্যন্ত ওয়েস্ট ইন্ডিজের ঘরোয়া ক্রিকেটের শীর্ষ স্তরে তাকে দেখা যায়নি। কিন্তু ২০১৬ সালে ক্যারিবীয় প্রিমিয়ার লীগে জ্যামাইকা তালাওয়াসের পক্ষে সর্বোচ্চ উইকেট সংগ্রহ করে সংশ্লিষ্ট সকলের নজর কাড়েন। ঐ প্রতিযোগিতায় তেরো খেলার সবকটিতে অংশ নেন ও ১৭ উইকেট দখল করেন। ডোয়েন ব্র্যাভো ও সোহেল তানভিরের পর প্রতিযোগিতায় তার অবস্থান ছিল তৃতীয়। গায়ানা আমাজন ওয়ারিয়র্সের বিপক্ষে নিজস্ব সেরা ৪/৩৭ লাভ করলেও চূড়ান্ত খেলায় তাল্লাওয়াজের শিরোপা বিজয়ে তার বোলিং ছিল ২/১২।
গাজি হুসরেভ-বেগ মসজিদ
গাজি হুসরেভ-বেগ মসজিদ (বসনীয়:Gazi Husrev-begova Džamija, Gazi Hüsrev Bey Camii), বসনিয়া ও হার্জেগোভিনা র রাজধানী সারায়েভো শহরের সুপ্রাচীন মসজিদ। ষোড়শ শতাব্দীতে নির্মিত এই মসজিদটি বসনিয়া ও হার্জেগোভিনার বৃহত্তম ঐতিহাসিক মসজিদ এবং বলকান অঞ্চলে অটোম্যান সাম্রাজ্য ও স্থাপত্যকলার অনন্য নিদর্শন। নির্মাণকাজ শুরুর দিন থেকেই এটা সারায়েভো শহরের কেন্দ্রীয় মসজিদ এবং অদ্যাবধি বসনিয়া ও হার্জেগোভিনার মুসলিম সমাজের সম্মিলিত হওয়ার প্রধান মসজিদ হিসেবে বহুল ব্যবহৃত। মসজিদটি সারায়েভো শহরের স্টারিগ্রাড পৌরসভার বাসারসিজা মহল্লায় অবস্থিত এবং শহরের অন্যতম প্রধান স্থাপত্য নিদর্শন হওয়ায় প্রতিবছর বহু পর্যটক এই মসজিদ দর্শনে আসেন।
ইতিহাস
মসজিদটি বসনিয়াতে অটোমান সাম্রাজ্যের শাসনামলে ৯৩৭ হিজরি সনে (১৫৩০/১৫৩১ খ্রিস্টাব্দে) নির্মিত হয়েছিল। বসনিয়ার তৎকালীন অটোমান প্রশাসক গাজি হুসরেভ বেগ সারায়েভো শহরের উন্নয়নের ক্ষেত্রে গুরুত্বপূর্ণ ভূমিকা রাখেন। হুসরেভ বেগ-এর ওয়াকফের শহর উন্নয়নের পরিকল্পনায় কেন্দ্রীয় স্থান হিসেবে এই মসজিদ নির্মাণ করা হয়। এই মসজিদের স্থাপনায় একটি মক্তব এবং মাদ্রাসা (ইসলামী প্রাথমিক ও মাধ্যমিক বিদ্যালয়), একটি খিলানযুক্ত বাজার, একটি হাম্মাম বা গণস্নানাগার অন্তর্ভুক্ত রয়েছে। মসজিদের মূল স্থপতির নাম এখনো অজানা, ধারণা করা হয় বিখ্যাত মুসলিম স্থপতি মিমার সিনানকে এই মসজিদের মূল স্থপতির দ্বায়িত্ব দেয়া হয়েছিল। তবে বেশিরভাগ ইসলামী স্থাপত্যের ইতিহাসবিদ একমত পোষণ করেন যে, অটোম্যান সম্রাজ্যের ইরানি বংশোদ্ভূত স্থপতি আসেম ইয়াসির আলী "আলাউদ্দিন" এই মসজিদের সম্ভাব্য নির্মাতা ছিলেন। সম্ভবত মিমার সিনান যখন বসনিয়ায় ছিলেন, তখন নিজেই এই মসজিদের নির্মাণকাজের তত্ত্বাবধান করেছিলেন। এছাড়াও ঐতিহাসিক দলিলগুলিতে, গাজি হুসরেভ বেগের অনুরোধে সেসময়ের স্বাধীন রাষ্ট্র রাগুসা'র রাজমিস্ত্রিদের এই মসজিদের নির্মাণকাজে অংশ নেয়ার প্রমাণ পাওয়া যায়।
১৮৯৮ সালে অস্ট্রো-হাঙ্গেরীয় সাম্রাজ্যের সময়কালে, বিশ্বের প্রথম মসজিদ হিসেবে গাজি হুসেরেভ-বেগ মসজিদে বৈদ্যুতিক সংযোগ দেয়া হয় এবং আলোকসজ্জা করা হয়।
স্থাপত্য
মসজিদটি বহু-গম্বুজ বিশিষ্ট ও স্থান সংকুলানের যৌগিক নকশার বৈশিষ্ট্যপূর্ণ। এর নকশা ও নির্মাণশৈলী ধ্রুপদী অটোম্যান স্থাপত্যকলার (কখনও কখনও আদি ইস্তাম্বুলীয় নকশা হিসাবে পরিচিত) প্রাথমিক যুগের প্রতিনিধিত্ব করে। মসজিদের সালাত আদায়ের মূলঘর বা হলরুমটি আয়তাকার। এই ঘরের চারদিকে উঁচু দেয়াল রয়েছে। এই চার দেয়ালের উপরে পেন্ডেন্টিভ বা ঝুলন্ত দেয়ালের উপরে মূল গম্বুজ স্থাপিত হয়েছে, যা এই মসজিদের কেন্দ্রীয় কাঠামো। মসজিদের ক্বিবলার দিকটি অতিরিক্ত আয়তাকার জায়গার সাহায্যে প্রসারিত এবং দুটি উচ্চ মুকার্ন অলংকরণ বসানো আধা গম্বুজ দ্বারা আচ্ছাদিত। মসজিদের মুখ্যস্থান হিসেবে চিহ্নিত, ক্বিবলার জন্য বর্ধিত অংশে মিহরাব, মিম্বর, ইমাম বসার স্থান এবং একটি বিশাল খিলান রয়েছে। সালাত আদায়ের মূলকক্ষের বাম এবং ডানদিকে, কিবলা পাশ থেকে দূরে তেতিমা নামক অপেক্ষাকৃত কম আয়তনের ফাঁকা স্থান রয়েছে। প্রতি তেতিমার উপরে একটি করে মোট দুটি ছোট গম্বুজ রয়েছে।
মসজিদটিকে বাইরে থেকে দেখলে প্রধান গম্বুজের আধিপত্য দৃশ্যমান হয়। গম্বুজের পাশে আজান প্রচারের জন্য একটি সুউচ্চ মিনার রয়েছে। মসজিদের প্রবেশপথের দুইপাশে প্রবেশদ্বারে চারটি প্রশস্ত কলামসহ ছাউনি দেয়া বারান্দা রয়েছে। বারান্দার উপর ছোট ছোট গম্বুজ রয়েছে, এর মধ্যে শুধুমাত্র কেন্দ্রীয় গম্বুজটি অন্য গম্বুজগুলির তুলনায় অপেক্ষাকৃত বড় করে তৈরী করা হয়েছে। প্রবেশদ্বার ও কলামগুলির ভিত্তি সমূহ বিভিন্ন মুকার্ন অলংকরণে সজ্জিত রয়েছে।
ধ্বংস এবং পুনর্নির্মাণ
বসনিয়া যুদ্ধ শেষ হওয়ার ঠিক পরে ১৯৯৬ সালে বিদেশী অনুদানে মসজিদটির পুনর্নির্মাণ শুরু হয়েছিল। এসময় অস্ট্রো-হাঙ্গেরিয়ান অলঙ্করণের পুরানো এবং বিবর্ণ আস্তরণ, ক্যালিগ্রাফি সরিয়ে ফেলা হয়েছিল কারণ এসকল ঐতিহাসিক ক্যালিগ্রাফি ও আস্তরণগুলি ধ্বংসপ্রাপ্ত হওয়ার আর পাওয়া যায় নি। ২০০১/২০০২ সালে বসনিয় ক্যালিগ্রাফার হাজিম নুমানাজিচ সম্পূর্ণ নতুন করে মসজিদের অভ্যন্তরের বিভিন্ন ক্যালিগ্রাফি ও নকশা করেছিলেন। মসজিদের অস্ট্রো-হাঙ্গেরীয় সাজসজ্জার বেশিরভাগ মুরিশ স্থাপত্যশৈলী দ্বারা প্রভাবিত ও নির্মিত ছিল, যার কিছু নিদর্শন কেবল মসজিদের প্রবেশমুখের প্রবেশদ্বা্রে অবশিষ্ট রয়েছে।
তিনাশি প্যানিয়াঙ্গারা
তিনাশি প্যানিয়াঙ্গারা (জন্ম: ২১ অক্টোবর, ১৯৮৫) ম্যারোনদেরা এলাকায় জন্মগ্রহণকারী জিম্বাবুয়ের ক্রিকেটার। জিম্বাবুয়ে জাতীয় ক্রিকেট দলের অন্যতম সদস্য তিনাশি টেস্ট ক্রিকেট, একদিনের আন্তর্জাতিক এবং টুয়েন্টি২০ আন্তর্জাতিকে খেলছেন। তিনি ডানহাতে ব্যাটিং ও ডানহাতে ফাস্ট মিডিয়াম বোলিং করে থাকেন। জিম্বাবুয়ের ক্রিকেট ইতিহাসে তিনি দ্রুততম বোলারদের একজন হিসেবে চিহ্নিত হয়েছেন।
খেলোয়াড়ী জীবন
২০১৪ সালে বাংলাদেশে অনুষ্ঠিত আইসিসি বিশ্ব টুয়েন্টি২০ প্রতিযোগিতায় গ্রুপ-পর্বে আয়ারল্যান্ড ক্রিকেট দলের বিপক্ষে তিনি তার সেরা বোলিং নৈপুণ্য (৪/৩৭) প্রদর্শন করেন। তা স্বত্ত্বেও তার দল ৩ উইকেটের ব্যবধানে পরাজিত হয়।
নিউ ইয়র্ক স্টক এক্সচেঞ্জ ইউরোনেক্সট
নিউ ইয়র্ক স্টক এক্সচেঞ্জ ইউরোনেক্সট (ইংরেজিতে:NYSE Euronext) (সাবেক NYSE Group Inc. এবং Euronext N.V.) একটি ইউরো-অ্যামেরিকান কর্পোরেশন যা কয়েকটি শেয়ার বাজার ও সিকিউরিটি এক্সচেঞ্জ পরিচালনা করে। এদের মধ্যে ইউরোনেক্সট, নিউ ইয়র্ক স্টক এক্সচেঞ্জ, NYSE Arca উল্লেখযোগ্য। এছাড়া NYSE রেগুলেশন নামক একটি সংস্থাও এই কর্পোরেশনটি পরিচালনা করে থাকে।
২০০৬ এর ৭ মার্চ নিউ ইউর্ক স্টক এক্সচেঞ্জ NYSE গ্রুপ গঠনের লক্ষ্যে আর্কিপেলাগো হোল্ডিংসকে ১০ বিলিয়ন মার্কিন ডলারের বিনিময়ে কিনে নেয়। NYSE গ্রুপ তার নিজস্ব শেয়ার বাজারে ২০০৬ এর ৮ মার্চে বাণিজ্যিক কার্যক্রম শুরু করে। নিউ ইউর্ক স্টক এক্সচেঞ্জের ১,৩৩৬ টি সিটের মালিকগণ এই গ্রুপের ৮০,১৭৭ টি শেয়ার পায়। এছাড়া তারা নগদ ৩০০,০০০ ডলার ও ৭০,৫৭০ ডলার লভ্যাংশ লাভ করে। NYSE গ্রুপ এবং ইউরোনেক্সটের মধ্যে একত্রীকরণ ঘটে ২০০৭ এর ৪ এপ্রিল। এর ফলে বিশ্বের প্রথম ইকুইটি এক্সচেঞ্জ গঠিত হয়। পরবর্তিতে ২০০৭ সালের ২৬ জুলাই NYSE রেগুলেশন এবং ন্যাসড্যাকের মধ্যে একত্রীকরণ ঘটে। এর ফলে NYSE রেগুলেশন তখন থেকে কার্যত NYSE ইউরোনেক্সট কর্তৃক নিয়ন্ত্রীত হয় না।
শাখা অফিস
নিম্বোক্ত স্থানে নিউ ইউর্ক স্টক এক্সচেঞ্জ ইউরোনেক্সটের শাখা অফিস রয়েছে:
কল্লোল
প্রকাশের ইতিহাস
১৯২১ খ্রিস্টাব্দে গোকুলচন্দ্র নাগ, দীনেশরঞ্জন দাশ, সুনীতা দেবী এবং মনীন্দ্রলাল বসু প্রমুখ কলকাতার হাজরা রোডে “ফোর আর্টস ক্লাব” (four arts' club) নামে একটি আড্ডার সূচনা করেন, সাহিত্য, ললিত কলা, সংগীত ও নাটক সৃষ্টি ও চর্চার জন্য। প্রথমে চার সদস্য একটি ছোটগল্পের সংকলন বের করেন ১৯২২ খ্রিস্টাব্দে, নাম “ঝড়ের দোলা”। দীনেশরঞ্জন দাশ এবং গোকুলচন্দ্র নাগ এরপর ১৯২৩ খ্রিস্টাব্দে একটি সাময়িক পত্র বের করেন, নাম দেন কল্লোল। প্রতিদিন সাহিত্য আলোচনার আড্ডার জন্য দিনেশচন্দ্রের পটুয়াতলা লেনের বাড়ীটি নির্দিষ্ট ছিল। কল্লোল পত্রিকার প্রথম সম্পাদক ছিলেন দীনেশরঞ্জন দাশ।
কল্লোল সাহিত্যগোষ্ঠী সম্ভবত বাংলা সাহিত্যের প্রথম আধুনিক নবজাগরণের সূচনা করে। যদিও কবি রবীন্দ্রনাথ ঠাকুরের নিছক মানবপ্রেমী সাহিত্যের বৃত্ত থেকে দূরে সরে গিয়ে আধুনিক সাহিত্যের এই ঝড়কে সাধারণ পাঠকরা খুব সহজে মেনে নেয়নি। সেই সময়ের আর এক বিখ্যাত সাময়িক পত্র শনিবারের চিঠির সাথে “কল্লোল” গোষ্ঠীর বেশ কিছুবছর ধরে চলেছিল বিখ্যাত সাহিত্যের লড়াই। স্বয়ং রবীন্দ্রনাথ এই বিতর্কে অংশগ্রহণ করেছিলেন এবং কল্লোলে বেশ কিছু রচনা লিখেছিলেন; যেখানে তিনি বলেছিলেন যে তিনি নব্য সাহিত্যের এই উদ্যোগের প্রশংসা করলেও বাস্তবমুখী সাহিত্য কে মানুষের আদিম ইচ্ছার বশবর্তী করে আনার সারশূন্যতা তাকেও অস্বীকার করেন নি। এখানে উল্লেখ্য যে তিনি তার “শেষের কবিতা” র অমিত রায় এর বক্তব্যের মাধ্যমে নিজেকে অর্থাৎ মানবিক সাহিত্যস্রষ্টা রবীন্দ্রনাথের লেখার সমালোচনা করেছিলেন। কল্লোল গোষ্ঠীর লেখকরা অন্যধারে সিগমুন্ড ফ্রয়েড এবং কার্ল মার্ক্স এর প্রভাবে প্রভাবিত ছিলেন। কল্লোল গোষ্ঠীর সাহিত্য আলোচনা সে সময়ের বহু বিখ্যাত প্রগতিশীল সাহিত্যিকদের ভাবনাকে প্রভাবিত করেছিল এবিষয়ে কোন সন্দেহের অবকাশ নেই। নিয়মিত না হলেও তারাশঙ্কর বন্দ্যোপাধ্যায় এই গোষ্ঠীর আলোচনায় মাঝে মাঝে যোগ দিতেন। প্রখ্যাত বাঙালি অনুবাদক পবিত্র গঙ্গোপাধ্যায় কল্লোল পত্রিকার সঙ্গে ঘনিষ্ঠভাবে যুক্ত ছিলেন।
কল্লোল যুগ
কল্লোল সাহিত্য পত্রের সময়কালকে কল্লোল যুগ হিসাবে অভিহিত করা হয়ে থাকে। কল্লোল পত্রিকাকে কেন্দ্র করে ১৯২৩ থেকে ১৯২৯ খ্রীস্টাব্দ কাল-পরিধিতে বাংলা সাহিত্যে প্রভাবশালী আন্দোলন সংগঠিত হয়। বাংলা সাহিত্যে আধুনিকতার সূত্রপাতে এই আন্দোলনের ভূমিকাই মুখ্য বলে বিবেচিত।
ছানাপোড়া
ছানাপোড়া হল ভারতের ওড়িশা রাজ্যের একটি পনির মিষ্টান্ন। ওড়িয়ায় ছানাপোড়ার আক্ষরিক অর্থ বেকড পনির । এটি ঘরে তৈরি তাজা পনির ছানা, চিনি, সুজি দিয়ে তৈরি করা হয় এবং এটি বাদামী না হওয়া পর্যন্ত কয়েক ঘন্টা বেক করা হয়। ছানাপোড়া ভারতীয় মিষ্টান্নগুলির মধ্যে এমন একটি মিষ্টান্ন হিসাবে পরিচিত যার স্বাদ প্রধানত চিনির ক্যারামেলাইজেশন থেকে প্রাপ্ত। থাম্ব| [[ওড়িশা|ওড়িশার পাহালার ছানাপোড়া]]
ইতিহাস
ছানাপোড়ার উৎপত্তি বিংশ শতাব্দীর প্রথমার্ধে, ওড়িশার দাসপাল্লা গ্রামে। একটি মিষ্টান্ন দোকানের মালিক, সুদর্শন সাহু এক রাতে বেঁচে যাওয়া ছানায় চিনি এবং মশলা যোগ করার সিদ্ধান্ত নেন এবং উনুনে (ভারতীয় চুলা) রেখে দেন, উনুনটি আগে ব্যবহার করা হয়েছিল এবং তখনও গরম ছিল। পরের দিন,  সেখানে একটি চমৎকার মিষ্টি তৈরি হয়ে গেছে দেখে তিনি আনন্দের সঙ্গে বিস্ময় বোধ করেছিলেন।
১১ই এপ্রিল ২০২২ সাল থেকে সুদর্শন সাহুর জন্মবার্ষিকীতে পালিত হচ্ছে ছানাপোড়া দিবস ।
প্রস্তুতি
সাধারণত ওড়িশার ঐতিহ্যবাহী উৎসবের সময় বাড়িতে ছানাপোড়া তৈরি করা হয়, যেমন দুর্গা পূজা। ১৯৮০ এর দশকের মাঝামাঝি থেকে, এটি ধীরে ধীরে ওড়িশা জুড়ে রেস্তোরাঁর খাদ্য তালিকায় তার স্থান খুঁজে পেয়েছে। ওড়িশা মিল্ক ফেডারেশন এই সুস্বাদু খাবারটিকে ব্যাপকভাবে উৎপাদন এবং জনপ্রিয় করার জন্য প্রচুর বিনিয়োগ করছে। প্রতিবেশী পশ্চিমবঙ্গের কাছে রসগোল্লা হারানোর পর, ওড়িশা জাতীয় বাজারে তার ঐতিহ্যবাহী মিষ্টি 'ছানাপোড়া'কে জনপ্রিয় করার জন্য তারা একটি প্রচারণা শুরু করেছে। এটি আবার না ঘটতে দেওয়ার জন্য তারা দৃঢ়প্রতিজ্ঞ।
দাউদ শাহ সাবা
প্রারম্ভিক বছর এবং শিক্ষা
দাউদ শাহ সাবা ১৯৬৪ সালে আফগানিস্তানের হেরাতে জন্মগ্রহণ করেন। তিনি পোপজাই পশতুন উপজাতির অন্তর্ভুক্ত। প্রাথমিক বিদ্যালয় শেষ করার পর, তিনি কাবুল পলিটেকনিক ইনস্টিটিউটে পড়াশোনা করেন এবং ১৯৮৬ সালে অর্থনৈতিক ভূতত্ত্বে এমএস ডিগ্রি অর্জন করেন। তিনি একই প্রতিষ্ঠানে ছয় বছর শিক্ষকতা করেন। ১৯৯৬ সালে তিনি ভারত ভ্রমণ করেন এবং মুম্বাই বিশ্ববিদ্যালয় থেকে ভূ-বিজ্ঞানে পিএইচডি ডিগ্রি অর্জন করেন। তিনি দারি (ফার্সি), পশতু, ইংরেজি এবং হিন্দি ভাষায় কথা বলতে সক্ষম।
পরবর্তী বছর এবং ক্যারিয়ার
২০০০ সালে, সাবা একটি বই গোজার আজ তাংনা প্রকাশ করেন, যা আফগানিস্তানের সামাজিক-রাজনৈতিক পরিস্থিতি সম্পর্কে তার দৃষ্টিভঙ্গি সম্পর্কে। তিনি আফগান গ্রিন লিভ কনসাল্টিং, এলএলসি-র প্রেসিডেন্ট হিসেবে দায়িত্ব পালন করেন, যা আফগানিস্তান ইনভেস্টমেন্ট সাপোর্ট এজেন্সিতে নিবন্ধিত একটি কাবুল ভিত্তিক পরামর্শক সংস্থা। এটি ২০০৯ সালে দাউদ সাবা এবং মার্তিজেন হেকম্যান, একজন আন্তর্জাতিক উন্নয়ন বিশেষজ্ঞের মাধ্যমে প্রতিষ্ঠিত হয়েছিল।
সাবা একজন আফগান কানাডিয়ান যিনি আফগানিস্তানে ফোকাস সহ আন্তর্জাতিক উন্নয়ন, প্রাকৃতিক সম্পদ এবং পরিবেশগত ব্যবস্থাপনায় প্রায় ২০ বছর ধরে জড়িত রয়েছেন। তিনি অনেক আন্তর্জাতিক সংস্থার সাথে কাজ করেছেন এবং আফগানিস্তানের বেশিরভাগ প্রদেশে প্রকল্প বাস্তবায়ন করেছেন। সাবা সম্প্রতি রাষ্ট্রপতি হামিদ কারজাইয়ের মানব উন্নয়ন উপদেষ্টা হিসাবে দায়িত্ব পালন করেছেন। ২০১০ সালের ২৪ শে আগস্ট, প্রাক্তন গভর্নর মুহাম্মদ ইউসুফ নুরিস্তানি ২০১০ সালের সংসদীয় নির্বাচনে প্রতিদ্বন্দ্বিতা শুরু করার পরে সাবাকে রাষ্ট্রপতি কারজাই হেরাত প্রদেশের গভর্নর হিসাবে নিযুক্ত করেছিলেন।
অচ্ছন মহারাজ
অচ্ছন মহারাজ একজন বিখ্যাত ভারতীয় নৃত্যশিল্পী। তার পুত্র বিরজু মহারাজ একজন আন্তর্জাতিক খ্যাতিসম্পন্ন নৃত্যশিল্পী।
জীবনী
খ্যাতনামা শিল্পী পরিবারে অচ্ছন মহারাজ জন্মগ্রহণ করেন। তাঁর পিতার নাম কলিকা প্রসাদ। তাঁর অপর দুই ভাই ছিলেন শিল্পী। তারা লচ্ছু মহারাজ এবং শম্ভু মহারাজ নামে পরিচিত ছিলেন। অচ্ছন পিতা কলিকা প্রসাদ ও কাকা বিন্দাদীন প্রসাদের কাছে শিক্ষা লাভ করেন। তিনি সব ধরনের নাচেই পারদর্শী ছিলেন তবে কত্থক ও কৃষ্ণলীলা বিষয়ক নৃত্যই ছিল তার প্রধান উপজীব্য। তিনি উত্তর ভারতের বিভিন্ন রাজদরবারের নৃত্যশিল্পী হিসেবে ছিলেন। এই সূত্রে তিনি দীর্ঘদিন রায়গর রাজদরবারে কাটান। ১৯৬০ সালের ২০শে মে তিনি মারা যান।
গুর্বাঙ্গুলি হাজি মসজিদ
ইতিহাস
আশখাবাদভিত্তিক স্থপতি কাকাজান এবং দুর্লি দুর্দিয়েভ ২০০১ সালে মসজিদের প্রকল্পটি বিকশিত করেছে, কিন্তু তহবিলের অভাবের কারণে মসজিদটি দীর্ঘায়িত হয়।
২০০৭ সালে তুর্কমেনিস্তানের মার‍্যু জনতা পরিষদ অনুষ্ঠিত সভায় মার‍্যু বিভাগের বাসিন্দারা তুর্কমেনিস্তানের রাষ্ট্রপতির কাছে মসজিদ নির্মাণে সহায়তার জন্য অনুরোধ করেছিলেন। তুর্কমেনিস্তানের প্রেসিডেন্টের দাতব্য তহবিল থেকে এ লক্ষ্যে দশ লক্ষ ডলার বরাদ্দের সিদ্ধান্ত হয়েছে বলে জানিয়েছেন গুর্বাঙ্গুলি বের্দিমুহামেদু। তুরস্কভিত্তিক "কিলিচ ইনশাত" মসজিদের নির্মাণ সম্পন্ন করেছে।
২০০৯ সালের বসন্তে খোলা, এবং যারা তুর্কমেনিস্তানের রাষ্ট্রপতি গুর্বাঙ্গুলি বের্দিমুহামেদুর সম্মানে বিশ্বাসী তাদের ইচ্ছার জন্য নামকরণ করা হয়েছে। উদ্বোধনের সময় তুর্কমেনিস্তানের রাষ্ট্রপতি ব্যক্তিগতভাবে উপস্থিত ছিলেন, মসজিদ উদ্বোধনের সম্মানে একটি আনুষ্ঠানিক নৈশভোজ দেওয়া হয়েছিল সাদাকাহ।
২০১৮ সালে উন্নতির কাজ চালানোর পরে, মসজিদটি একটি নতুন রূপে উপস্থিত হয়েছিল; গম্বুজটি সোনালী রঙে রঙ করা হয়েছে।
স্থাপত্য
সোনার গম্বুজ এবং চারটি সরু মিনার বিশিষ্ট সাদা মার্বেল মসজিদ মরিয়মের অন্যতম আকর্ষণ। ভবনটি তুর্কমেন স্থাপত্যের সেরা ঐতিহ্যে নির্মিত হয়েছিল। একটি মোজাইক অলঙ্কার সহ প্রধান গম্বুজের ব্যাস, সোনার অর্ধচন্দ্রাকার মুকুট, 24 m মিটার৷ প্রতিটি মিনারের উচ্চতা 63 m মিটার। প্রার্থনা হলটি ২,৫০০ জন লোকের প্রার্থনায় একযোগে অংশগ্রহণের জন্য ডিজাইন করা হয়েছে। উপরের স্তরটি মহিলাদের জন্য। আটটি স্তম্ভ 24 m মিটারের স্প্যান সহ গম্বুজটিকে ধরে রেখেছে।
অভ্যন্তরটি মহৎ উপকরণ দিয়ে সজ্জিত করা হয়েছে: মার্বেল, গ্রানাইট এবং মূল্যবান কাঠ। মসজিদের অলঙ্করণে একটি বিশেষ স্থানে এমবস করা এপিগ্রাফি দ্বারা অধিকৃত করা হয়েছে, যাতে রয়েছে কোরআনের সূরা এবং ঐতিহ্যগত ইসলামি লিপিবিদ্যা। এগুলোরা এর সাদা মার্বেল সম্মুখভাগও সজ্জিত হয়।
লম্বা গম্বুজগুলি ম্যাজোলিকা এবং সোনালি অর্ধচন্দ্রাকারে মুকুট দিয়ে মুখরিত। সন্ধ্যায় মসজিদটি ভবনের মূল রঙ আলোকিত দিয়ে আলোকিত করা হয়।
কমপ্লেক্সে একটি সাদাকাহ জন্য একটি বিশেষ ভবন, ধর্মীয় অনুষ্ঠানের জন্য একটি ভবন, একটি হোটেল এবং অন্যান্য প্রয়োজনীয় ভবন রয়েছে। ঝর্ণার ক্যাসকেড মসজিদের কেন্দ্রীয় সিঁড়ি শোভা পাচ্ছে।
আব্দুল মান্নান (বগুড়ার রাজনীতিবিদ)
আব্দুল মান্নান (১৯ ডিসেম্বর ১৯৫৩ – ১৮ জানুয়ারি ২০২০) বাংলাদেশী রাজনীতিবিদ এবং বগুড়া-১ আসনের সংসদ সদস্য ছিলেন। তিনি ২০০৮, ২০১৪ ও ২০১৮ সালে বাংলাদেশ আওয়ামী লীগ প্রার্থী হিসেবে সংসদ সদস্য হিসেবে নির্বাচিত হয়েছিলেন।
জন্ম ও শিক্ষাজীবন
আব্দুল মান্নানের পৈতৃক বাড়ি বগুড়া জেলার সারিয়াকান্দি উপজেলার হিন্দুকান্দি এলাকায়। তিনি স্নাতকোত্তর ডিগ্রি অর্জন করেছেন। তিনি বাংলাদেশ কৃষি বিশ্ববিদ্যালয়ের নির্বাচিত ভিপি ছিলেন।
কর্মজীবন
পেশায় ব্যবসায়ী আব্দুল মান্নান রাজনীতির সঙ্গে সক্রিয় ভাবে যুক্ত।
রাজনৈতিক জীবন
আব্দুল মান্নান ছাত্রলীগের সভাপতি ছিলেন। তিনি ২০০৮, ২০১৪ ও ২০১৮ সালে বগুড়া-১ আসনের সাংসদ হিসেবে নির্বাচিত হয়েছিলেন। আশির দশকের গোড়ার দিকে তিনি সরাসরি যুক্ত হন ঢাকার ছাত্র রাজনীতির সঙ্গে। অতঃপর ১৯৮৩-৮৫ সালে তিনি বাংলাদেশ ছাত্রলীগের সভাপতি নির্বাচিত হন। ছাত্র রাজনীতি শেষে তিনি যোগ দেন বাংলাদেশ আওয়ামী লীগে। প্রথমে সহ-প্রচার সম্পাদক, পরে প্রচার সম্পাদক এবং অতঃপর সাংগঠনিক সম্পাদক হিসেবে তিনি এই গৌরবময় সংগঠনটির নেতৃত্বে বলিষ্ঠ ভূমিকা রাখেন। ২০০৮ সালের সাধারণ নির্বাচনে বগুড়া-১ আসন থেকে তিনি সংসদ সদস্য নির্বাচিত।
পেঙ্গুইন বুক্‌স
পেঙ্গুইন বুকস ১৯৩৫ সালে তৈরি হয়েছিল। এর স্রষ্টা ছিলেন স্যার অ্যালেন লেন, পাব্লিশার্শের লাইনে দ্য বডলি হেড, হল একমাত্র আলাদা হয়ে যাওয়া কোম্পানি ওই বছরে। পেঙ্গুইন তাদের ১৯৩০ এর হারিয়ে যাওয়া ঐতিহ্যকে ফির‍্যে আনবার জন্য পেপারব্যাক ব্যবহার করে, যা খুব বেশি দামও না কিন্তু এদের মান অনেক উচ্চ। পেঙ্গুইনের সাফল্য বর্ণনা করে এদের বিশাল সংখ্যায় দর্শক বন্ধুদের সমাগম বইয়ের জন্য। পেঙ্গুইনের ব্রিতেনে একটা অত্যন্ত গুরুত্বপূর্ণ ভুমিকা আছে পাবলিক ডিবেটে, এদের পলিটিকাল বই, আর্টসের বই এবং বিজ্ঞানের বইয়ের মাধ্যমে।
পেঙ্গুইন বুকস এখন বিশ্বব্যাপী পেঙ্গুইন র‍্যান্ডম হাউস এর ছাপা, এটা তৈরি হয়েছিল ২০১২ সালে দুট কোম্পানি মিশে গিয়ে। প্রাক্তনভাবে পেঙ্গুইন গ্রুপ কে কিনে রেখেছিলেন পিয়ারসন পি.এল.সি., এটা ছিল একটা গ্লোবাল মিডিয়া কোম্পানি যারা ফাইন্যান্সিয়াল টাইমস নামেও পরিচিত ছিল, কিন্তু এটা আখন শেয়ারের মাত্র ৪৭% ধরে রাখতে পেরেছে।
উৎসেচক অনুঘটন
উৎসেচক ব্যবহার করে কোনো বিক্রিয়ার গতি বৃদ্ধির প্রক্রিয়াকে বলা হয় উৎসেচক অনুঘটন। অধিকাংশ উৎসেচকই প্রোটিন, আর উৎসেচকের উপস্থিতিতে সংঘটিত অধিকাংশ বিক্রিয়াই রাসায়নিক বিক্রিয়া। উৎসেচকের যে স্থান অনুঘটন প্রক্রিয়ায় অংশ নেয়, তাকে সক্রিয় এলাকা বা অ্যাকটিভ সাইট বলে।
অধিকাংশ উৎসেচকে এক বা একাধিক প্রোটিন শৃঙ্খল থাকে। এগুলোর মধ্যে অনেক সময় অ-প্রোটিন অংশ; যেমন- ধাতব আয়ন বা অন্যান্য জৈব অণু (উদাহরণস্বরূপ-অ্যাডিনোসিন ট্রাইফসফেট), যেগুলো কোফ্যাক্টর নামে পরিচিত। ভিটামিনও অনেক ক্ষেত্রে কোফ্যাক্টর হিসেবে কাজ করে এবং দেহের বিপাকীয় ক্রিয়া সম্পাদনে গুরুত্বপূর্ণ অবদান রাখে। বিপাকের জন্য গুরুত্বপূর্ণ অনেক প্রক্রিয়ার অনুঘটনবিহীন গতি ধীর হওয়ায় গতি বৃদ্ধির লক্ষ্যে জৈব রাসায়নিক বিক্রিয়ার অনুঘটন প্রক্রিয়া সম্পাদন অপরিহার্য। এরকম অনুঘটন প্রক্রিয়ার সর্বোত্তম দশায় অনেক সময় প্রোটিনের রূপ পরিবর্তিত হয়ে যেতে পারে। তবে সব উৎসেচক অনুঘটন প্রক্রিয়ার সর্বোত্তম দশায় পৌঁছতে পারে না। তবে সর্বোচ্চ কর্মদক্ষতার কাছাকাছি নৈপুণ্যে উৎসেচকসমূহ ক্রিয়া করলেও তারা সর্বোত্তম দশায় পৌঁছতে পারে না। উৎসেচক অনুঘটন প্রক্রিয়ায় যেসব উপাদান বা ঘটনা নিয়ামক হিসেবে কাজ করে, সেগুলো হলো- অম্ল ও ক্ষার অনুঘটন, "তালা-চাবি" নীতি ও বিশৃঙ্খলা মাত্রার উপর নিয়ন্ত্রণ। প্রোটিনের গতি সম্পর্কিত নীতিও এতে উল্লেখযোগ্য প্রভাব ফেলে।
উৎসেচক অনুঘটনের কর্মপদ্ধতি বিভিন্ন প্রকার হতে পারে। অন্যান্য রাসায়নিক অনুঘটন প্রক্রিয়ার মতো এক্ষেত্রেও সবচেয়ে গুরুত্বপূর্ণ যে বিষয়, সেটি হলো- বিক্রিয়ক ও উৎপাদকে আলাদা করে রাখা শক্তি প্রতিবন্ধক অপসারণ করা। এখন যেহেতু উৎসেচকসমূহ বিক্রিয়ক ও উৎপাদ উভয়ের মধ্যেই শক্তি প্রতিবন্ধক নির্মূল করে, তাই এরা বিক্রিয়ার বাম ও ডান (বিক্রিয়ক ও উৎপাদের দিক) উভয় দিকেই ক্রিয়া করে। এগুলো বিক্রিয়াকে সম্মুখ বা পশ্চাৎমুখী করে না, অর্থাৎ বিক্রিয়ার সাম্যাবস্থা অপরিবর্তিত রাখে।  অনুরূপভাবে উৎসেচকের নিজের রাসায়নিক অবস্থারও উল্লেখযোগ্য পরিবর্তন সাধিত হয় না।
আরোপিত উপযুক্ততা
এনজাইম-সাবস্ট্রেট আন্তঃক্রিয়া সঠিকভাবে অনুধাবনের জন্য আদর্শ মডেল হলো "আরোপিত উপযুক্ততা" বা ইনডিউসড ফিট। উক্ত মডেল অনুসারে, উৎসেচক ও বিক্রিয়কের আন্তঃক্রিয়া শুরুতে তুলনামূলকভাবে দুর্বল থাকে। কিন্তু এই দুর্বল আন্তঃক্রিয়ার প্রভাবে উৎসেচকের আকৃতিতে পরিবর্তন সাধিত হয়। অর্থাৎ সাবস্ট্রেটে সংযুক্ত হওয়ার জন্য উৎসেচক নিজের আকৃতি প্রয়োজনমত পাল্টে নেয়। এটাই হলো "আরোপিত উপযুক্ততা" বা ইনডিউসড ফিট।
এরূপে উৎসেচক ও সাবস্ট্রেটের মধ্যে এক প্রকার সংযুক্তি গঠিত হয়। লক্ষণীয় যে, এই সংযুক্তি অনেকটাই স্থিতিশীল। একে দুই ভাগে ভাগ করা যেতে পারে। প্রথম ভাগটি হলো এককরূপে সংযুক্তি (Uniform binding) এবং দ্বিতীয় ভাগটি হলো ভিন্ন ভিন্ন রূপে সংযুক্তি (Differential binding)। বিক্রিয়ায় সক্রিয়তা শক্তির মান হ্রাসে উৎসেচকসমূহ উভয় প্রক্রিয়াই ব্যবহার করে থাকে। তবে স্যাচুরেটেড উৎসেচকগুলোর অনুঘটন সম্পন্ন করতে শক্তির মান হ্রাসে ভিন্ন ভিন্ন রূপে সংযুক্তি প্রক্রিয়াই কার্যকর ভূমিকা পালন করে থাকে। কেননা, সাবস্ট্রেটের সঙ্গে এ ধরনের উৎসেচক অধিক দৃঢ়ভাবে আবদ্ধ থাকে।
উৎসেচক অনুঘটন প্রক্রিয়ার উদাহরণ
উৎসেচক অনুঘটন প্রক্রিয়ার বিভিন্ন উদাহরণ বিদ্যমান। নিচে এগুলোর ব্যাখ্যা দেওয়া হলো-
ট্রায়োজ ফসফেট আইসোমারেজ
ট্রায়োজ ফসফেট আইসোমারেজ, ট্রায়োজ ফসফেট আইসোমার বা ট্রায়োজ ফসফেট সমাণু ডাইহাইড্রক্সিঅ্যাসিটোন ফসফেট এবং ডি-গ্লাইসারঅ্যালডিহাইড ৩-ফসফেটের পারস্পরিক রূপান্তর ঘটাতে সক্ষম।
অ্যালডোলেজ
অ্যালডোলেজ ফ্রুক্টোজ ১,৬ বাইফসফেট ভেঙে গ্লাইসারঅ্যালডিহাইড-৩ ফসফেট এবং ডাইহাইড্রক্সিঅ্যাসিটোনে বিশ্লিষ্ট হওয়ার অনুঘটন প্রক্রিয়া সম্পন্ন করে।
নকিয়া ১১০০
নকিয়া ১১০০ (Nokia 1100) নকিয়া কর্তৃক প্রস্তুতকৃত একটি জিএসএম মোবাইল ফোন। ২০০৩ সালে অবমুক্তির পর থেকে প্রায় ২৫ কোটি নকিয়া ১১০০ বিক্রয় হয়েছে। যা এটিকে বিশ্বের সর্বোচ্চ বিক্রয় হওয়া মোবাইল ফোনে পরিণত করেছে। এছাড়াও এটি বিশ্বের সর্বোচ্চ বিক্রয় হওয়া ভোক্তা ইলেক্ট্রনিক যন্ত্র। এই মডেলটির উত্‍পাদন অনেক আগেই বন্ধ হয়ে গেছে।
নকিয়া ১১০০ অধিক জনপ্রিয়তা অর্জন করে যদিও এটি এমন সময়ে তৈরি করা হয়েছিল যখন বাজারে আধুনিক বৈশিষ্ট্য সমৃদ্ধ (উদাহরণস্বরূপ: রঙিন পর্দা, ক্যামেরা) ফোনের প্রাচুর্য ছিল। মূলত এটি তৈরি করা হয়েছিল উন্নয়নশীল দেশ এবং সেই সব ব্যবহারকারীদের কেন্দ্র করে যাদের কাছে কল করা, বার্তা পাঠানো এবং অ্যালার্ম ঘড়ি ছাড়া অন্যান্য আধুনিক প্রযুক্তির কোন প্রয়োজনীয়তা ছিলনা।
নকিয়া ১১০০ নকিয়ার বন্ধ হয়ে যাওয়া মডেল ৫১১০/৩২১০/৩৩১০ এর সাথে সামঞ্জস্যপূর্ণ। এই মডেলগুলো নিজ নিজ সময়ে অত্যন্ত জনপ্রিয় হয়ে উঠেছিল। অবশ্য সে সময় মোবাইল ফোনে আধুনিক বৈশিষ্টসমূহ যেমন ক্যামেরা, পলিফোনিক রিংটোন এবং রঙিন পর্দা ছিলনা।
নকিয়া ১১০০ ডিজাইন করা হয় ক্যালিফোর্নিয়ার নকিয়া ডিজাইন সেন্টারে। এটি ডিজাইন করেন বুলগেরিয়ান-আমেরিকান ডিজাইনার দিমিত্র মেহাডিস্কি।
২০০৫ সালে নকিয়া ১১০০ বিক্রয়ের মাধ্যমে নকিয়ার এক বিলিয়ন ফোন বিক্রয় সম্পূর্ণ হয়।
মডেলসমূহ
নকিয়া ১১০০ সিরিজের চারটি স্বতন্ত্র প্রকরণ রয়েছে: ১১০০এ, ১১০০বি, ১১০১ এবং ১১০৮। এদের মধ্যে পার্থক্য নিম্নরূপ:
ফার্মওয়্যার ের ইতিহাস
ফোনের কিপ্যাড থেকে *#০০০০# ডায়াল করে ফোনের ফার্মওয়্যার সংস্করণ দেখে নেওয়া যায়।
জিল ক্লেবুর্গ
প্রারম্ভিক জীবন
ক্লেবুর্গ ১৯৪৪ সালের ৩০শে এপ্রিল নিউ ইয়র্ক সিটিতে জন্মগ্রহণ করেন। তার মাতা জুলিয়া লুইস (বিবাহপূর্ব ডর; ১৯১০-১৯৭৫) ছিলেন একজন অভিনেত্রী ও মঞ্চ প্রযোজক ডেভিড মেরিকের মঞ্চ সহকারী, এবং পিতা আলবার্ট হেনরি "বিল" ক্লেবুর্গ একটি কোম্পানির উৎপাদন নির্বাহী। তার মাতামহী আলমা লাচেনব্রুখ ক্লেবুর্গ ছিলেন কনসার্ট ও ওপেরা সঙ্গীতশিল্পী।
ব্যক্তিগত জীবন ও মৃত্যু
ক্লেবুর্গ ১৯৬০-এর দশকের শেষভাগের পাঁচ বছর অভিনেতা আল পাচিনোর সাথে ডেট করেন। তিনি ১৯৭৯ সালে চিত্রনাট্যকার ও নাট্যকার ডেভিড রেবকে বিয়ে করেন। তাদের দুই সন্তান ছিল, তারা হলেন পুত্র মাইকেল রেব এবং কন্যা অভিনেত্রী লিলি রেব।
ক্লেবুর্গ ২০ বছরের অধিক সময় ধরে ক্রনিক লিম্ফোসিটিক লুকেমিয়ায় আক্রান্ত ছিলেন এবং নিজ বাড়িতে একান্তেই এই রোগের চিকিৎসা নেন। তিনি ২০১০ সালের ৫ই নভেম্বর কানেটিকাট অঙ্গরাজ্যের লেকভিলে নিজে বাড়িতে মৃত্যুবরণ করেন।
নিঝনি তাগিল গণহত্যা (২০০২–০৭)
নিঝনি তাগিল গণহত্যা বলতে ২০০৭ সালের শুরুতে রাশিয়ার স্ভার্ডলভস্ক ওব্লাস্টের নিঝনি তাগিল শহরের কাছে পাওয়া একটি গণকবরকে বোঝায়। কবরে ১৩ থেকে ২৫ বছর বয়সী নিশ্চিত ১৫ জন যুবতী ও মেয়ের দেহাবশেষ সহ আনুমানিক ৩০ জনের দেহাবশেষ ছিল, যারা ২০০২ থেকে ২০০৫ সালের মধ্যে দালালদের একটি দল দ্বারা নিহত হয়েছিল।
আবিষ্কার
২০০৭ সালের শুরুতে নিঝনি তাগিল শহরের ৪০ কিলোমিটার (২৫ মাইল) দক্ষিণে অবস্থিত স্ভার্ডলভস্ক ওব্লাস্টের লেভিখা গ্রামের কাছে একটি কুকুর এই গণকবরটি আবিষ্কার করে। ২ফেব্রুয়ারি, ২০০৭ তারিখে রাশিয়ার সংবাদপত্র কোমসোমোলস্কায়া প্রাভদাতে গণকবর সম্পর্কে প্রথম সংবাদ প্রতিবেদন প্রকাশিত হয়, যা তার উরাল সংবাদদাতা রিনাত নিজামোভ লিখেছিলেন। একই দিনে, স্ভার্ডলভস্ক ওব্লাস্টের প্রসিকিউটর অফিস এই তথ্য নিশ্চিত করে একটি সরকারি বিবৃতি জারি করে।
তদন্ত
গণকবরের পুলিশ তদন্ত অনুযায়ী, ২০০২ থেকে ২০০৫ সালের মধ্যে নিঝনি তাগিল শহর, কিরোভগ্রাদ ও কুশভা শহর এবং নেভিয়ানস্কি জেলা এবং প্রিগোরোদনি জেলা ও গুলিস্লোভস্ক ওব্লাস্টের জেলাগুলিতে মেয়েদের হত্যা করা হয়। পুলিশ ২৫ থেকে ৪৬ বছর বয়সী আট জনের একটি দলকে গ্রেপ্তার করেছে। তাদের বিরুদ্ধে ২০০২ সাল থেকে শুরু হওয়া অসংখ্য স্থানীয় মেয়েকে অপহরণ করার অভিযোগ রয়েছে। এরপর তাদের ধর্ষণ করা হয়, মারধর করা হয় এবং প্রাণনাশের হুমকির মুখে ম্যাসেজ পার্লারের আড়ালে যৌনপল্লিতে কাজ করতে বাধ্য করা হয়। কিছু মেয়ে তাদের পরিবারকে আশ্বাসমূলক চিঠি লিখতে বাধ্য হয়েছিল। অভিযোগ করা হয় যে খুন হওয়া মেয়েদের মধ্যে একজন এলেনা চুদিনোভা ছিল দলের অন্যতম নেতা এডুয়ার্ড "এডিক" চুদিনভের ১৪ বছরের মেয়ে।
স্থানীয় পুলিশের বিরুদ্ধে অভিযোগ ছিল যে তারা নিখোঁজ ব্যক্তির বিবরণ সঠিকভাবে তদন্ত করেনি, কারণ ২০০৫ থেকে ২০০৬ সাল পর্যন্ত শুধুমাত্র নিঝনি তাগিল শহরে ৪৬২ টি অমীমাংসিত নিখোঁজ ব্যক্তির মামলা ছিল, এটি প্রায় ৪০০,০০০ অধিবাসীর শহর।
প্রত্যয়
প্রসিকিউটররা এই হত্যাকাণ্ডের মধ্যে ১৪ জনকে এই দলের সাথে যুক্ত করেছে, কিন্তু তদন্তের ঘনিষ্ঠ সূত্র সন্দেহ করছে যে সেখানে ৫০ জন পর্যন্ত ভুক্তভোগী রয়েছে। ২০০৮ সালের এপ্রিলমাসে এডুয়ার্ড চুদিনভকে যাবজ্জীবন কারাদণ্ড দেওয়া হয়, যদিও তার মেয়ে এলেনাকে হত্যার দায়ে তার বিরুদ্ধে করা মামলাটি বাতিল করা হয়। এই দলের অন্য সাত জন সদস্য ১০ থেকে ২৪ বছরের মধ্যে কারাদন্ড পেয়েছেন।
ভিকটিম
নিশ্চিত হওয়া ছয়জনকে তালিকাভুক্ত করা হয়েছে:
জনপ্রিয় সংস্কৃতিতে
নিঝনি তাগিল এবং হত্যার একটি কাল্পনিক বর্ণনা এরিক ভ্যান লাস্টবাডারের উপন্যাস দ্য বোর্ন স্যাঙ্কশনে প্রকাশিত হয়েছে।
বহিঃসংযোগ
<templatestyles src="Module:Coordinates/styles.css">
কাদের আলী
আব্দুল কাদের আলী (জন্মঃ ৭ মার্চ ১৯৮৩) হলেন একজন পাকিস্তানি বংশোদ্ভূত ইংরেজ ক্রিকেটার। কাদের বর্তমানে স্ট্যাফোর্ডশ্যায়ারের হযে কাউন্টি ক্রিকেট খেলছেন। এছাড়াও তিনি ওরচেস্টারশায়ার এবং গ্লোসেস্টাসায়ার এর হয়েও খেলছেন। ইংল্যান্ড এ দলের হয়ে অনেকগুলি ম্যাচ খেলার অভিজ্ঞতাও রয়েছে। তিনি ২০০৫ সালে গ্লোচেস্টাশায়ার এর হয়ে প্রথম দলে অন্তর্ভুক্ত হন। কাদের হ্যান্ডসওর্থ গ্র্যামার স্কুল-এ পড়াশোনা করেন।
ক্যারিয়ার সেরা পারফরম্যান্স
২০১১ সালের ১১ অক্টোবর এর হিসাব অনুযায়ী
সম্পর্ক
তিনি ইংল্যান্ড ক্রিকেট দলের অন্যতম খেলোয়াড় মইন আলী এর ভাই এবং কবির আলী এর চাচাত ভাই।
মতিউর রহমান (গাজীপুরের রাজনীতিবিদ)
প্রাথমিক জীবন
মতিউর রহমান c. ১৯২৬ সালে গাজীপুর জেলায় জন্মগ্রহণ করেন।
রাজনৈতিক জীবন
মতিউর রহমান জাতীয় পার্টির সাবেক প্রেসিডিয়াম সদস্য। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে গাজীপুর-১ আসন থেকে সংসদ সদস্য নির্বাচিত হন।
মৃত্যু
মতিউর রহমান ৭ আগস্ট ২০১৪ সালে ঢাকায় মৃত্যুবরণ করেন। তাকে বনানী কবরস্থানে সমাহিত করা হয়।
কর্ণাটকী ব্রাহ্মণ
কর্ণাটকী ব্রাহ্মণ বা কর্ণাটক ব্রাহ্মণ হল ভারতের কর্ণাটক রাজ্যের আদিবাসী পঞ্চ দ্রাবিড় ব্রাহ্মণ সম্প্রদায়।
শ্রেণীবিভাগ
কর্ণাটক ব্রাহ্মণরা ভারতের ব্রাহ্মণ সম্প্রদায়ের পঞ্চ দ্রাবিড় ব্রাহ্মণ শ্রেণীবিভাগের অধীনে পড়ে। কর্ণাটকের ব্রাহ্মণরা তিনটি প্রধান উপ-বিভাগে বিভক্ত স্মার্তবাদ, মধ্ব এবং শ্রী বৈষ্ণব প্রত্যেকটির অধীনে কয়েকটি উপ-বিভাগ রয়েছে।
দ্য ব্যাটল অব ভীমা কোরেগাঁও
দ্য ব্যাটল অব ভীমা কোরেগাঁও একটি ভারতীয় হিন্দি-ভাষার পরিব্যপ্তকালীন যুদ্ধ নাট্য চলচ্চিত্র, যা রমেশ থেটে পরিচালনা ও নিজস্ব ব্যানার রমেশ থেটে ফিল্মের অধীনে প্রযোজনা করেছেন। চলচ্চিত্রটি কোরেগাঁও যুদ্ধের সময়ে সংঘটিত ঘটনাগুলিকে নিয়ে নির্মিত। এতে অভিনয় করেছেন একজন মাহার যোদ্ধা সিধনাক ইনামদার চরিত্রে অর্জুন রামপাল এবং দিগঙ্গনা সূর্যবংশী।
চীনাভীতি
চীনাভীতি, চীনভীতি, চীনাবিদ্বেষ, চীনবিদ্বেষ বা চীনবিরোধী মনোভাব বলতে চীন, চীনা জাতির লোক, চীনা বংশোদ্ভূত প্রবাসী বা চীনা সংস্কৃতির বিরুদ্ধে ঘৃণা-বিদ্বেষমূলক মনোভাবকে বোঝায়। ইংরেজিতে একে "সাইনোফোবিয়া" (Sinophobia) বলা হয়। প্রায়শই চীনের বাইরে অবস্থিত প্রবাসী সংখ্যালঘু চীনা সম্প্রদায়ের লোকেরা এই মনোভাবের শিকার হন। অভিবাসন, চীনের প্রতিবেশী রাষ্ট্রসমূহের জাতীয় পরিচয় নির্মাণ, সম্পদের বৈষম্য, সংখ্যাগুরু-সংখ্যালঘু সম্পর্ক, সাম্রাজ্যবাদের রেশ ও বর্ণবাদ, ইত্যাদি কারণে চীনাভীতি হতে পারে।  চীনাভীতির বিপরীত ধারণা হল চীনাপ্রীতি।
পরিসংখ্যান
২০১৩ সালে মার্কিন যুক্তরাষ্ট্রের পিউ রিসার্চ সেন্টার (পিউ গবেষণা কেন্দ্র) চীনাভীতি বিষয়ের উপরে একটি বিশ্ব পর্যায়ের জরিপ পরিচালনা করে। জরিপের ফলাফলে দেখা যায় যে জরিপভুক্ত ৩৮টি দেশের মধ্যে অর্ধেকসংখ্যক দেশের জনগণ (জরিপে অংশগ্রহণকারী) চীনের সম্পর্কে ইতিবাচক মনোভাব রাখে। চীনের সম্পর্কে ইতিবাচক মনোভাব পোষণকারী দেশগুলির মধ্যে রয়েছে এশিয়ার মালয়েশিয়া ও পাকিস্তান, আফ্রিকার কেনিয়া (৭৮%), সেনেগাল (৭৭%), নাইজেরিয়া (৭৬%), এবং দক্ষিণ আমেরিকার চীনা বাণিজ্যের উপরে নির্ভরশীল ভেনেজুয়েলা (৭১%), ব্রাজিল (৬৫%) ও চিলি (৬২%)। এর বিপরীতে পাশ্চাত্যের দেশগুলিতে এবং এশিয়ার অন্যান্য অনেকগুলি দেশে জরিপে অংশগ্রহণকারীদের মধ্যে চীনা-বিরোধী মনোভাব এখনও চাঙা। যেমন মাত্র ২৮% জার্মান ও ইতালীয়, ৩৭% মার্কিনী চীনকে ভালো চোখে দেখে। এশিয়ার দেশগুলির মধ্যে জাপানে জরিপে অংশগ্রহণকারীদের মাত্র ৫% চীনের সম্পর্কে ইতিবাচক মনোভাব রাখে।
অপরপক্ষে ৩৮টি দেশের মধ্যে মাত্র ১১টি দেশের ক্ষেত্রে জরিপে অংশগ্রহণকারীদের অর্ধেকের বেশি চীনের বিরুদ্ধে নেতিবাচক মনোভাব পোষণ করে। এদের মধ্যে আছে জাপান (৯৩%), জার্মানি (৬৪%), ইতালি (৬২%) এবং ইসরায়েল (৬০%)। বিশেষ করে ২০১০-এর দশকে এসে জার্মানিতে চীনাভীতি ও চীনাবিদ্বেষ প্রায় দ্বিগুণ হয়েছে (২০০৬ সালে ৩৩% থেকে ২০১৩ সালে ৬৪%)।
জরিপে অংশগ্রহণকারী ব্যক্তিদের অর্ধেকের বেশীর মতে চীন আন্তর্জাতিক ঘটনাবলিতে একপেশে আচরণ করে থাকে; চীন ও প্রতিবেশী দেশগুলির মধ্যকার দ্বিপাক্ষিক সম্পর্কগুলির ক্ষেত্রে ভূখণ্ড নিয়ন্ত্রণ নিয়ে উত্তেজনা বৃদ্ধি এর কারণ। চীনের প্রশান্ত মহাসাগরীয় প্রতিবেশীরা যেমন কোরিয়া, জাপান ও অস্ট্রেলিয়া এ ব্যাপারে বেশ নেতিবাচক। এছাড়া ইউরোপের স্পেন, ইতালি, ফ্রান্স ও যুক্তরাজ্যে এবং মধ্যপ্রাচ্যের ইসরায়েল, জর্দান ও তুরস্কে এই জরিপে অংশগ্রহণকারীরাও চীনের বৈদেশিক নীতির সম্পর্কে নেতিবাচক মনোভাব প্রদর্শন করে।
অয়লারের অভেদ
250px|thumb|right|The [[exponential function ez can be defined as the limit of (1 + z/N)N, as N approaches infinity, and thus eiπ is the limit of (1 + iπ/N)N. In this animation N takes various increasing values from 1 to 100. The computation of (1 + iπ/N)N is displayed as the combined effect of N repeated multiplications in the complex plane, with the final point being the actual value of (1 + iπ/N)N. It can be seen that as N gets larger (1 + iπ/N)N approaches a limit of −1.]] অয়লারের অভেদ হল একটি গণিতিক সমীকরণ। সুইস-জার্মান গণিতবিদ লিওনার্দ অয়লারের নামানুসারে নামকৃত করা হয়েছে। নিম্নরূপে তা প্রকাশ করা হলঃ যেখানে,
অয়লারের অভেদকে অয়লারের সমীকরণও বলা হয়ে থাকে।
উৎপত্তি
thumb|right|200px|অয়লারের সূত্রের জন্য একটি সাধারণ কোণ। অয়লারের অভেদ হল অয়লারের সূত্রের একটি বিশেষ ক্ষেত্রের জটিল বিশ্লেষণ থেকে, সেটি হলঃ
কোন বাস্তব সংখ্যা জন্য "x" । (ত্রিকোণমিতির ফাংশন sine এবং cosine রেডিয়ানে নেওয়া হবে, ডিগ্রীতে না।) বিশেদভাবে,
থেকে
এবং
এবং আমরা পাই,
তথ্যসূত্র
Wzór Eulera
মোখলেছুর রহমান
মোখলেছুর রহমান নামটি নিচের ব্যক্তিবর্গকে নির্দেশ করতে পারে:
আল নাসর ফুটবল ক্লাব
আল নাসর ফুটবল ক্লাব (نادي النصر السعودي, Al Nassr FC; সাধারণত আল নাসর এফসি এবং সংক্ষেপে আল নাসর নামে পরিচিত) হচ্ছে রিয়াদ ভিত্তিক একটি সৌদি পেশাদার ফুটবল ক্লাব। এই ক্লাবটি বর্তমানে সৌদি আরবের শীর্ষ স্তরের ফুটবল লিগ সৌদি পেশাদার লিগে প্রতিযোগিতা করে। এই ক্লাবটি ১৯৫৫ সালের ২৪শে অক্টোবর তারিখে প্রতিষ্ঠিত হয়েছে। ২৫,০০০ ধারণক্ষমতাবিশিষ্ট কেএসইউ স্টেডিয়ামে ফারিস নাজদ নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ফরাসি সাবেক ফুটবল খেলোয়াড় রুদি গার্সিয়া এবং সভাপতির দায়িত্ব পালন করছেন মুসাল্লি আল মুয়াম্মার। বর্তমানে পর্তুগিজ আক্রমণভাগের খেলোয়াড় ক্রিস্তিয়ানো রোনালদো এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, আল নাসর এপর্যন্ত ২৩টি শিরোপা জয়লাভ করেছে; যার মধ্যে নয়টি সৌদি পেশাদার লিগ, ছয়টি সৌদি কিংস কাপ এবং তিনটি সৌদি ক্রাউন প্রিন্স কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ৪টি শিরোপা জয়লাভ করেছে; যার মধ্যে একটি এশিয়ান কাপ উইনার্স কাপ, একটি এশিয়ান সুপার কাপ এবং দুইটি জিসিসি চ্যাম্পিয়নস লিগ শিরোপা রয়েছে। মোহাম্মদ আল-সাহলাউই, ওমর হাউসাউই, ইব্রাহিম গালিব, আব্দুর রাজ্জাক হামদাল্লাহ এবং তালিস্কার মতো খেলোয়াড়গণ আল নাসরের জার্সি গায়ে মাঠ কাঁপিয়েছেন।
ইতিহাস
ক্লাব প্রতিষ্ঠার প্রায় ১৯ বছর পর, ১৯৭৪–৭৫ মৌসুমে আল নাসর প্রথমবারের মতো সৌদি আরবের পেশাদার ফুটবলের শীর্ষ স্তর সৌদি ক্যাটাগরাইজেশন লিগে অংশগ্রহণ করতে সক্ষম হয়েছিল। ১৯৭৪ সালের সালের ২৪শে অক্টোবর তারিখে, সৌদি ক্যাটাগরাইজেশন লিগে ক্লাব ইতিহাসে নিজেদের প্রথম ম্যাচে হাসান খাইরির অধীনে আল নাসর আল শাবাবের সাথে ১–১ গোলে ড্র করেছিল। ১৯৭৪–৭৫ সৌদি ক্যাটাগরাইজেশন লিগে আল নাসর ৮টি জয় এবং ৫টি ড্রয়ে সর্বমোট ২১ পয়েন্ট অর্জন করে পয়েন্ট তালিকায় ১ম স্থান অর্জন করেছিল, যেখানে মুহাম্মদ সাদ আল আবদালি ১৩টি গোল করে লিগে আল নাসরের হয়ে সর্বোচ্চ গোলদাতা হয়েছিলেন।
আল নাসর ২০১১ এএফসি চ্যাম্পিয়নস লিগে অংশগ্রহণ করার মাধ্যমে প্রথমবারের মতো এএফসি চ্যাম্পিয়নস লিগে অংশগ্রহণ করেছে। ২০১১ সালের ১৫ই মার্চ তারিখে, ইরানী ক্লাব এস্তেগলালের বিরুদ্ধে মুখোমুখি হওয়ার মাধ্যমে আল নাসর উক্ত প্রতিযোগিতায় অভিষেক করেছে; বাদশাহ ফাহাদ আন্তর্জাতিক স্টেডিয়ামে অনুষ্ঠিত উক্ত ম্যাচে আল নাসর ২–১ গোলের ব্যবধানে জয়লাভ করেছিল। উক্ত মৌসুমের গ্রুপ পর্বে আল নাসর ৬ ম্যাচে দুই জয় এবং দুই ড্রয়ে ৮ পয়েন্ট অর্জন করে পয়েন্ট তালিকায় দ্বিতীয় স্থান অধিকার করে নকআউট পর্বে উত্তীর্ণ হয়েছিল। নকআউট পর্বে, ২০১১ সালের ২৫শে মে তারিখে, ইরানী ক্লাব যুব আহানের সাথে কাছে ১–৪ গোলের ব্যবধানে পরাজিত হয়ে আল নাসর উক্ত আসর হতে বিদায় নিয়েছিল। এএফসি চ্যাম্পিয়নস লিগের উক্ত মৌসুমে পাঁচটি গোল করে বদর আল মুতাওয়া আল নাসরের শীর্ষ গোলদাতা ছিলেন।
ডন অনুরাসিরি
সাঙ্গারঙ্গে ডন অনুরাসিরি (தொன் அனுரசிரி; জন্ম: ২৫ ফেব্রুয়ারি, ১৯৬৬) পানাদুরা এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। ১৯৮৬ থেকে ১৯৯৮ মেয়াদকালে শ্রীলঙ্কা ক্রিকেট দলের অন্যতম সদস্য ছিলেন।
দলে তিনি মূলতঃ বামহাতি অর্থোডক্স স্পিনার হিসেবে আন্তর্জাতিক ক্রিকেটে অংশগ্রহণ করেছেন। এছাড়াও ডানহাতে ব্যাটিংয়ে পারদর্শিতা দেখিয়েছেন ডন অনুরাসিরি।
খেলোয়াড়ী জীবন
সমগ্র খেলোয়াড়ী জীবনে ১৮ টেস্ট ও ৪৫টি একদিনের আন্তর্জাতিকে অংশগ্রহণ করেছেন তিনি। তবে, জাতীয় দলে অনিয়মিত ছিলেন তিনি। ১৪ মার্চ, ১৯৮৬ তারিখে কলম্বোয় অনুষ্ঠিত সফরকারী পাকিস্তানের বিপক্ষে রোশন মহানামা ও কৌসলা কুরুপ্পুয়ারাচ্চি’র সাথে ২০ বছর বয়সে টেস্ট অভিষেক ঘটে তার। খেলায় তিনি মাত্র ৪ ওভার বোলিং করেন। ঐ খেলায় তার দল ৮ উইকেটের ব্যবধানে পাকিস্তানকে পরাজিত করেছিল। অংশগ্রহণকৃত টেস্টসমূহের কোনটিতেই পাঁচ উইকেট পাননি। তবে, ১৯৯২-৯৩ মৌসুমে সফরকারী অস্ট্রেলিয়ার বিপক্ষে সিরিজে ১০ উইকেট পেয়েছিলেন।